# Gestió de l'energia

## El «PowerDevil», un dimoni de gestió d'energia

Aquest mòdul és una eina de configuració per a la gestió de l'energia en el &plasma;. Es tracta d'un configurador per al dimoni «PowerDevil».

A través d'aquest mòdul, podeu definir el comportament del vostre ordinador en diverses situacions, el que us permetrà estalviar tanta energia com sigui possible.

«PowerDevil» treballa amb «Solid» i està integrat a l'escriptori. A part de les notificacions, ni tan sols notareu que està en execució. D'altra banda, «PowerDevil» primer comprovarà la capacitat del sistema, de manera que veureu en aquest mòdul les opcions només disponibles per al vostre sistema.

Tingueu present que «PowerDevil» no sondeja el vostre sistema. Això vol dir que no farà perdre energia en mirar d'estalviar-la, ja que alguns altres gestors sí que ho fan.

### Arranjament de l'estalvi d'energia

Aquesta pàgina mostra la configuració real per a l'estalvi d'energia. Si es detecta una bateria, disposareu de tres pestanyes amb opcions diferents per als perfils Amb alimentació AC, Amb la bateria i Amb la bateria baixa.

Arranjament de l'estalvi d'energia Arranjament de l'estalvi d'energia

Arranjament de l'estalvi d'energia

Hi ha un munt d'opcions que es poden configurar per a cada perfil:

Lluminositat de la pantalla

- Ajusta la lluminositat de la pantalla mitjançant un control lliscant.

Enfosquiment de la pantalla

- Si està marcada, l'atenuació de la pantalla serà progressiva, fins a arribar a la lluminositat 0, en la quantitat de temps que especifiqueu en el botó de selecció de valors.

Estalvi d'energia de la pantalla

- Aquí podeu establir el temps d'espera per apagar en els botons de selecció de valors.

Suspèn la sessió

- Suspèn la sessió després del temps escollit per als estats Suspèn, Hiberna, Atura o Bloqueja la pantalla.

Gestió dels esdeveniments del botó

- Selecciona accions per dur a terme sempre que la tapa del portàtil està tancada o es prem un botó.

Executa un script

- Aquesta opció executa un script personalitzat quan es carrega un perfil, en baixar-lo o després d'un període de temps determinat.

Estalvi d'energia de la sense fil

- Activeu aquesta opció per establir les accions individuals per al wifi, banda ampla mòbil o el Bluetooth.

### Arranjament d'activitat

Aquí podeu configurar l'arranjament global de la gestió d'energia per activitat. L'arranjament de cada activitat es pot configurar en la seva pròpia pestanya.

Arranjament d'activitat Arranjament d'activitat

Arranjament d'activitat

No utilitzis cap arranjament especial

- Utilitza la configuració definida a la pàgina Estalvi d'energia.

Defineix un comportament especial

- Si s'escull aquesta opció, es podrà escollir un comportament especial per a l'activitat. Si es tracta d'una activitat de presentació, podeu marcar les caselles No aturis mai la pantalla i No aturis mai l'ordinador o permetis que se suspengui. També és possible definir l'interval de temps perquè l'ordinador canviï a un mode de suspensió segons les activitats d'estalvi d'energia.

Usa un arranjament separat (només usuaris avançats)

- Aquesta opció permet als usuaris escollir els detalls de la configuració d'estalvi d'energia per a una activitat separada. La configuració és similar a la configuració de la pàgina Estalvi d'energia.

### Arranjament avançat

Arranjament avançat Arranjament avançat

Arranjament avançat

Nivells de la bateria

- Aquests elements només es mostraran si es detecta una bateria.

  Nivell baix

- Aquí podeu establir el percentatge després del qual es considerarà baixa la bateria.

Nivell crític

- Aquí podeu establir el percentatge després del qual es considerarà la bateria en nivell crític.

En el nivell crític

- Defineix l'acció que es durà a terme quan la bateria arriba al nivell crític.

Dispositius perifèrics

- Defineix el nivell baix per als dispositius perifèrics, &pex;, un ratolí sense fil.

Configura les notificacions

- Si voleu un control més profund sobre les notificacions, podeu afinar-les fent clic en aquest botó.

## El llançador de «PowerDevil»

El «PowerDevil» es pot controlar manualment a través del &krunner; (&Alt;F2). Això fa que canviar el perfil, la lluentor, el regulador i altres sigui més fàcil i ràpid. El llançador té diverses paraules clau que podeu introduir per accedir a les seves funcions.

### Paraules clau del llançador

Aquí ve una llista de paraules clau que podeu introduir en el &krunner; per a realitzar accions relacionades amb «PowerDevil».

`Perfil de potència`

- Podeu triar manualment un perfil utilitzant aquesta paraula clau. Tots els perfils disponibles es mostraran en forma de coincidències del &krunner;.

`lluminositat de la pantalla` o `enfosquiment de la pantalla`

- Podeu controlar la «lluminositat» de la pantalla a través d'aquesta paraula clau. D'aquesta manera, es mostraran algunes coincidències del &krunner; que us permetran fer algunes accions comunes. Si introduïu un valor després de la paraula clau (&pex;, `Lluminositat de la pantalla 50`), la lluentor serà establerta a aquest valor.

`suspèn`, `adorm`, `hiberna`, `a la RAM` o `al disc`

- Podeu configurar el vostre ordinador en un mode de baix consum a través d'aquestes paraules clau. Els mètodes disponibles es mostraran com a coincidències del &krunner;.